

**POVJERENSTVO ZA SUZBIJANJE ZLOUPORABE**

**DROGA ZADARSKE ŽUPANIJE**

**KLASA: 530-08/18-1/3**

**URBROJ: 2198/1-05-18-1**

**Zadar, 19. studenoga 2018. godine**

Na temelju točke IV. Odluke o osnivanju Povjerenstva za suzbijanje zlouporabe droga Zadarske županije i imenovanju predsjednika i članova Povjerenstva („Službeni glasnik Zadarske županije“ broj 8/16., 14/16.. 15/18.) i zaključaka sa 7. sjednice održane 28. lipnja 2018. godine Povjerenstvo za suzbijanje zlouporabe droga Zadarske županije objavljuje

**N A T J E Č A J**

Povjerenstvo za suzbijanje zlouporabe droga Zadarske županije povodom Mjeseca borbe protiv ovisnosti koji se obilježava u razdoblju od 15. studenoga do 15. prosinca objavljuje **Natječaj za osnovne i srednje škole na području Zadarske županije „SLOBODAN OD OVISNOSTI, RASTURAM U UMJETNOSTI“**

Osnovne i srednje škole na području Zadarske županije koje su prema Zakonu o odgoju i obrazovanju registrirane kao javne ustanove za obavljanje djelatnosti odgoja i obrazovanja u osnovnoj i srednjoj školi („ Narodne novine“ broj 7/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/1.4, 07/1., 68/18. ), a sukladno uvjetima mogu se prijaviti na ovaj Natječaj.

**1 . ZAJEDNIČKI UVJETI PRIHVATLJIVOSTI ZA PRIJAVITELJE**

Prijave mogu podnijeti osnovne i srednje škole koje:

* su registrirane za obavljanje odgojno-obrazovne djelatnosti na području Zadarske županije kao javne službe sukladno Zakonu o odgoju i obrazovanju u osnovnoj i srednjoj školi („ Narodne novine“ broj 87/08., 86/09., 92/10., 105/10., 90/11., 5/12, 16/12, 86/12, 126/12, 94/13, 152/14, 07/17, 68/18 )
* provode školski preventivni program sukladno Godišnjem planu škole i Školskom Kurikulumu za šk. god 2018. /2019.
* su imenovale voditelja školskog preventivnog programa
* imaju pisanu suglasnost ravnatelja za sudjelovanje škole, mentora i učenika u Natječaju ( u sklopu Obrasca N1 koji se nalazi u privitku Natječaja )
* Odlukom ravnatelja i/ili Učiteljskog vijeća osnuju školsko Povjerenstvo za provedbu Natječaja i selekciju radova. (sukladno općim aktima škole )

Školsko povjerenstvo za provedbu Natječaja sastoji se najmanje od 3 člana. Obavezan član Povjerenstva je voditelj školskog preventivnog programa.

Školsko povjerenstvo donosi **Odluku o odabranim radovima škole (sukladno općim aktima škole ) za sudjelovanje u Natječaju.**

Prijavitelji se mogu prijaviti u ukupno 4 kategorije (dvije kategorije po prijavitelju):

1. osnovna škola / likovno izražavanje,
2. osnovna škola / literarno izražavanje,
3. srednja škola /likovno izražavanje,
4. srednja škola / literarno/ izražavanje

* **Svaka škola ( prijavitelj ) može sudjelovati maksimalno sa ukupno 6 kandidata po 6 radova u obje kategorije zajedno). Jedan kandidat (učenik) može prijaviti samo 1 rad.**
* **Povjerenstvo škole slobodno je u izboru radova , no nužno je da su zastupljeni svi razredi ( 7. i 8.za osnovne škole i 1., 2., 3. i 4. za srednje škole )**
  1. **UVJETI PRIHVATLJIVOSTI ZA OSNOVNE ŠKOLE**

Mogu se prijaviti učenici 7. i 8. razreda osnovnih škola na području Zadarske županije i njihovi mentori uz ispunjavanje zajedničkih uvjeta prihvatljivosti navedenih u točki 1.

* 1. **UVJETI PRIHVATLJIVOSTI ZA SREDNJE ŠKOLE**

Mogu se prijaviti učenici od 1. do 4. razreda srednjih škola na području Zadarske županije i njihovi mentori uz ispunjavanje zajedničkih uvjeta prihvatljivosti navedenih u točki 1.

1. **PODRUČJE AKTIVNOSTI ZA PRIJAVITELJE** ( za osnovne i srednje škole):

- A) likovno izražavanje ( slobodna likovna tehnika) na formatu 25X36--listovi iz likovne mape ili na formatu A3 )

- B ) literarno izražavanje ( u prozi ili stihu) na formatu A4 max 1200 riječi (600 riječi po stranici, font: Times New Roman vel. 12 )

1. **TEME NATJEČAJA ZA RADOVE PRIJAVITELJA** (u oba područja aktivnosti )

* a ) Kreativac u meni
* b ) Vremenski stroj
* c) Sloboda

**4 . PRIJAVNA DOKUMENTACIJA**

* Prijava na Natječaj podnosi se na propisanom obrascu koji se nalazi u prilogu ovog Natječaja (Obrazac N 1) :
* Odluka o osnivanju školskog Povjerenstva za provedbu natječaja
* Odluka školskog Povjerenstva o odabiru radova
* Radovi

**5. NAČIN I ROK ZA PODNOŠENJE PRIJAVA**

Prijava s potrebnom dokumentacijom podnose se isključivo u zatvorenoj omotnici s naznakom **ZA NATJEČAJ „SLOBODAN OD OVISNOSTI, RASTURAM U UMJETNOST“**I „preporučenom poštom ili osobnom predajom **Službe za mentalno zdravlje i prevenciju ovisnosti Zavoda za javno zdravstvo Zad**ar **na adresi Ljudevita Posavskog 7 a, 23 000 Zadar** u vremenu od 8 do 19 sati svakog radnog dana, osim petkom kada se mogu dostaviti u vremenu od 8 do 14 sati.

Kontakt za sve informacije 023/ 314 783

**Rok za podnošenje prijava na Natječaj je do 19. prosinca 2018. godine ( uključujući 19. prosinca kao dan predaje na poštu, odnosno osobni dolazak u prostorije Službe za mentalno zdravlje i prevenciju ovisnosti Zavoda za javno zdravstvo Zadar na adresi Ljudevita Posavskog 7 a, 23 00 Zadar do 19 sati.**

**Zakašnjele, nepotpune ili na drugi način podnesene prijave protivno uvjetima iz ovog Natječaja neće se razmatrati.**

**6. ROK I NAČIN OBJAVE REZULTATA NATJEČAJA**

**Povjerenstvo za provedbu Natječaja Zadarske županije** će najkasnije u roku od 30 dana od isteka roka za podnošenje prijava provesti postupak provjere potpunosti i pravovremenosti prijava i ocjenjivanju radova za sve 4 kategorije.

Nagradit će se prva tri mjesta u svakoj od kategorija.

**Rezultati natječaja bit će objavljeni na stranici Zadarske županije najkasnije u roku od 8 dana od završetka postupka ocjenjivanja i donošenja Odluke o nagrađenima i vrsti nagrada.**

**Nagrađeni učenici biti će obaviješteni preko škole o mjestu i datumu preuzimanja nagrada.**

**Prigovor se može podnijeti isključivo na proceduralnu povredu natječajnog postupka, dok se ne može podnijeti na sadržaj odluke o nagrađenim učenicima**

**Nositelj Natječaja zadržava pravo raspolaganja radovima koji pristignu na Natječaj.**

**Tekst Natječaja** **sa pripadajućom dokumentacijom objavljen je dana 19. studenoga 2018. godine** **na mrežnim stranicama Zadarske županije**. Isti će se također proslijediti ravnateljima i voditeljima školskih preventivnih programa osnovnih i srednjih škola na području Grada Zadra i Zadarske županije putem elektronske pošte.

**POVJERENSTVO ZA SUZBIJANJE**

**ZLOUPORABE DROGA ZADARSKE ŽUPANIJE**